
ORSOseal F
OPIS I PRIMJENA PROIZVODA
ORSOseal F je visokokvalitetni jednokomponentni zaštitni premaz na bazi čiste akrilne disperzije, namijenjen zaštiti i dekorativnoj obradi mineralnih podnih obloga, betonskih i cementnih podova u unutarnjim prostorima te na zaštićenim vanjskim površinama.

Primjenjuje se za zaštitu podova u podrumima, garažama, radionicama, skladištima, gospodarskim objektima, natkrivenim terasama, balkonima i drugim prostorima izloženima srednjim i povećanim mehaničkim opterećenjima.

Zahvaljujući visokoj otpornosti na habanje i vrlo dobroj otpornosti na djelovanje vrućih pneumatika, prikladan je za garaže, servisne radionice, skladišne prostore te prometne površine opterećene osobnim vozilima i lakšim radnim strojevima.

Premaz stvara trajni zaštitni sloj koji smanjuje trošenje podloge, povećava otpornost na abraziju, olakšava održavanje površine te doprinosi dugotrajnoj zaštiti betonskih i cementnih podova.

ORSOseal F je proizvod na vodenoj osnovi, bez organskih otapala, ekološki prihvatljiv i siguran za primjenu u zatvorenim prostorima. Predstavlja učinkovitu alternativu klasičnim epoksidnim podnim premazima u sustavima gdje nije potrebna kemijska otpornost dvokomponentnih epoksidnih smola.

SVOJSTVA

· jednokomponentni akrilni zaštitni premaz 

· spreman za uporabu 

· brzo sušenje 

· vrlo dobra prionjivost na mineralne podloge 

· izvrsna otpornost na habanje 

· vrlo dobra otpornost na djelovanje vrućih pneumatika 

· povećava otpornost podloge na abrazivno trošenje 

· protuklizna završna površina 

· paropropustan premaz 

· jednostavno održavanje 

· za unutarnju i zaštićenu vanjsku primjenu 

· ekološki prihvatljiv proizvod na vodenoj osnovi 

TEHNIČKI PODATCI

	Svojstvo
	Vrijednost

	Kemijska osnova
	čista akrilna disperzija

	Udio suhe tvari
	približno 45 %

	Viskozitet
	10 – 65 mPa·s

	Boja
	siva

	pH vrijednost
	9 – 10


IZDAŠNOST

Potrošnja materijala ovisi o kvaliteti, hrapavosti i upojnosti podloge.

Preporučena potrošnja:

· približno 0,15 – 0,30 kg/m² za prvi radni korak 

· približno 0,15 kg/m² za drugi radni korak 

NAČIN PRIMJENE

PRIPREMA PODLOGE

Podloga mora biti čvrsta, nosiva, suha ili ravnomjerno mat vlažna te očišćena od prašine, ulja, masti, ostataka boja, starih premaza, cementnog mlijeka i svih drugih nečistoća koje mogu smanjiti prionjivost završnog premaza.

Sve slabo vezane slojeve potrebno je prethodno mehanički ukloniti.

Radi postizanja optimalne prionjivosti preporučuje se odabir odgovarajuće ORSO impregnacije ovisno o stanju podloge:

· ORSOfix V emulzija – za kvalitetne i standardno upojne mineralne podloge. 

· ORSOfix V glass emulzija – za stare, djelomično degradirane, suhe i izrazito upojne podloge. 

· ORSOfix V epoxy emulzija – za podloge s mogućom kapilarnom vlagom, povećanim sadržajem zaostale vlage ili podloge upitne kvalitete. 

Neravnine i oštećenja podloge potrebno je sanirati ORSO reparaturnim mortovima:

· ORSOsan 02 – za neravnine do 6 mm 

· ORSOfix I – brzovezujući reparaturni mort za neravnine do 6 mm 

· ORSOsan 04 – za neravnine do 50 mm 

Za izravnavanje većih podnih površina mogu se koristiti samonivelirajuće mase ORSOpod SNM i ORSOpod SNM normal.

Sve pukotine koje nije moguće sanirati reparaturnim mortovima potrebno je ispuniti trajnoelastičnim poliuretanskim kitom ORSOseal PU 50.

PRIPREMA MATERIJALA

ORSOseal F isporučuje se spreman za uporabu.

Prije nanošenja sadržaj ambalaže potrebno je temeljito promiješati do postizanja homogene konzistencije.

Proizvod se preporučuje nanositi u koncentriranom obliku.

UGRADNJA

ORSOseal F nanosi se valjkom, četkom ili odgovarajućim uređajem za raspršivanje u dva ravnomjerna sloja.

Prvi sloj služi kao temeljni zaštitni premaz te mora biti dovoljno suh prije nanošenja drugog  sloja. Drugi sloj nanosi se nakon približno 4 sata pri temperaturi od +20 °C, odnosno kada prvi sloj postane suh na dodir. Vrijeme sušenja može biti dulje pri nižim temperaturama ili povećanoj relativnoj vlažnosti zraka. Kod izrazito opojnih ili mehanički opterećenih podloga preporučuje se povećati ukupnu količinu ugrađenog materijala radi postizanja maksimalne otpornosti na habanje. Nakon završetka radova premaz je potrebno zaštititi od kiše, kondenzacije, smrzavanja i mehaničkih opterećenja do potpunog očvršćivanja. 

Za potpuno razvijanje mehaničkih svojstava preporučuje se pričekati najmanje 7 dana prije izlaganja intenzivnom prometu vozila ili većim mehaničkim opterećenjima.

Temperature ugradnje:

· podloga: +5 °C min. do +35 °C max. 

· zrak: +5 °C min. do +35 °C max. 

Ne nanositi proizvod na smrznute, zaleđene ili pregrijane podloge niti tijekom oborina.
ALAT I ČIŠĆENJE

Za nanošenje koristiti soboslikarske valjke, četke, kistove i odgovarajuće posude za miješanje.

Alat i pribor potrebno je odmah nakon završetka radova očistiti čistom vodom.

Za uklanjanje eventualnih ostataka premaza s drugih površina preporučuje se koristiti sredstvo

ORSObet Cleaner.

Stvrdnuti materijal može se ukloniti isključivo mehaničkim putem.

NAPOMENE

Ne nanositi proizvod na podloge izložene stalnom negativnom hidrostatskom tlaku ili trajnoj

prisutnosti vlage. Kod podloga sa sumnjom na kapilarno podizanje vlage ili povećani sadržaj 

zaostale vlage obavezno koristiti ORSOfix V epoxy emulziju prije nanošenja završnog premaza.

Proizvod nije namijenjen za površine trajno izložene agresivnim kemikalijama, otapalima ili

industrijskim kiselinama.

Za dugotrajnu zaštitu i maksimalnu trajnost sustava potrebno je poštivati propisanu tehnologiju

pripreme podloge te koristiti proizvode unutar ORSO sustava.

PAKIRANJE

U plastičnim kantama od: 1 kg, 5 kg, 20 kg.

ROK UPORABE

12 mjeseci od datuma proizvodnje u originalnoj, neotvorenoj ambalaži.

Proizvod skladištiti u suhim i zatvorenim prostorijama, zaštićen od smrzavanja, izravnog

sunčevog zračenja i drugih atmosferskih utjecaja pri temperaturi od +5 °C do +25 °C.

KONTROLA KVALITETE
Kontrola kvalitete provodi se tijekom svih faza proizvodnje u skladu s internim sustavom kontrole kvalitete tvrtke ORSO d.o.o. Kontrola obuhvaća:

· kontrolu ulaznih sirovina 

· internu kontrolu proizvodnog procesa 

· laboratorijska ispitivanja fizikalnih i mehaničkih svojstava 

· provjeru svake proizvodne serije prije isporuke 

· periodična ispitivanja u ovlaštenim i akreditiranim laboratorijima. 

MJERE SIGURNOSTI

Tijekom rada koristiti odgovarajuću osobnu zaštitnu opremu: zaštitne rukavice, zaštitne naočale, zaštitnu radnu odjeću.  Izbjegavati dodir proizvoda s očima i kožom. U slučaju dodira s očima odmah isprati velikom količinom čiste vode te po potrebi zatražiti liječničku pomoć. Nakon rada ruke oprati vodom i sapunom te po potrebi koristiti zaštitnu kremu za njegu kože.

Proizvod čuvati izvan dohvata djece.

Za dodatne informacije pogledati Sigurnosno-tehnički list proizvoda ORSOseal F. 


NAPOMENA

Tehnički podaci navedeni u ovom tehničkom listu dobiveni su laboratorijskim ispitivanjima i praktičnim iskustvima tvrtke ORSO d.o.o. Navedene vrijednosti predstavljaju prosječne rezultate ispitivanja te mogu odstupati ovisno o uvjetima primjene i utjecajima izvan kontrole proizvođača.

PRAVNE NAPOMENE

ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu.

Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe. ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova. Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

